### Anexa 5 - Formulare pentru achiziția de servicii de consultanță

#### [Anexa 5.1 - Termeni de referință](#Anexe)

Proiectul privind Învățământul Secundar (ROSE)

Schema de Granturi SCHEMA DE GRANTURI PENTRU UNIVERSITĂȚI – SGNU

Beneficiar: Universitatea Maritimă din Constanța

Titlul subproiectului: Construiește alături de noi!

Acord de grant nr. AG 178/SGU/NC/IIS

**Termeni de referință pentruServicii de Coaching**

**1. Context**

Proiectul privind Învățământul Secundar (Romania Secondary Education Project – ROSE), în valoare totală de 200 de milioane de euro, este finanțat integral de BIRD, în baza Legii nr. 234/2015 *pentru ratificarea Acordului de Împrumut (Proiectul privind învățământul secundar) între România și Banca Internațională pentru Reconstrucție și Dezvoltare, semnat la Washington la 17 aprilie 2015* (Monitorul Oficial, Partea I, nr. 757/12.10.2015), și se va derula pe o perioadă de 7 ani, în intervalul 2015 – 2022. Proiectul este implementat de către Ministerul Educației Naționale, prin Unitatea de Management al Proiectelor cu Finanțare Externă.

Obiectivele de Dezvoltare ale proiectului ROSE sunt îmbunătățirea tranziției de la liceu la învățământul terțiar și creșterea gradului de retenție în primul an de învățământ universitar în instituțiile finanțate în cadrul proiectului.

În baza Acordului de Grant nr. AG 178/SGU/NC/IIS, semnat cu MEN-UMPFE, Universitatea Maritimă din Constanța a accesat în cadrul schemei de granturi pentru Universități un grant în valoare de 585184 Lei pentru implementarea subproiectului Construiește alături de noi! (i-Can) și intenționează să utilizeze o parte din fonduri pentru achiziționarea servicii de consultață - **Serviciilor de Coaching 2019.**

**2. Obiectiv**

Obiectivul acestor servicii de consultanță - **Servicii de Coaching** este sprijinirea studenților înmatriculați în primul an de studii de licența la Facultatea de Navigație și Transport Naval prin oferirea de programe de dezvoltare personală adecvate vârstei, de îmbunătățire a relațiilor interpersonale și dezvoltare a abilităților de a comunica, cu scopul motivării pentru continuarea studiilor universitare

**3. Scopul serviciilor**

În vederea îndeplinirii obiectivului serviciilor, Consultantul va realiza următoarele activităţi:

* Elaborarea unei programe de training – coaching și dezvoltare personală în scopul îmbunătățirii relațiilor interpersonale și abilităților de comunicare ale studenților din anul I de studii universitare de licență care fac parte din grupul țintă al sub-proiectului
* Livrarea ședințelor de traning – 10 ședințe de traning derulate cu 2 grupe de studenți (25 studenți/grupă, 5 ședințe/grupă)
* Evaluarea participanților la training

**4. Livrabile**

Ca rezultat al serviciilor descrise mai sus, Consultantul va trebui să transmită următoarele livrabile:

* Programa de training
* Suportul de curs
* Raport de evaluare

**5. Cerințe privind calificarea Consultanților**

În baza experienței în domeniu, Consultantului i se solicită să presteze serviciile luând în considerare principiul economiei și eficienței şi să ofere nivelul etic şi profesional cel mai ridicat, astfel încât Beneficiarul să fie capabil să finalizeze sub-proiectul finanțat în cadrul schemei de granturi pentru Universități conform procedurilor descrise în Manualul de Granturi şi termenelor din Acordul de Grant semnat cu MEN-UMPFE.

Competențele minime cerute pe care trebuie să le dovedească Consultantul sunt următoarele:

* *Consultantul = Operatorul economic*
	+ *Operatorul economic trebuie să aibă experienţă în domeniul coaching/dezvoltare personală/consiliere – instruire sau consultanță –de minimum 2 ani.*
	+ *Operatorul economic trebuie să fi efectuat minimum 2 sarcini similare.*
	+ *Să aibă personal calificat pentru a putea realiza serviciile de consultanță -* să furnizeze o listă cu minim un expert cheie care se va implica în realizarea activităților
* *Experții propuși de Consultant trebuie să dețină următoarele calificări:*
* *studii de licență în domeniul stiintelor umaniste; studiile de masterat sau doctorat în domeniul științelor umaniste constituie un avantaj*
* *curs de specializare în domeniul dezvoltării personale*
* *minimum 2 sarcini similare de training/coaching/dezvoltare personală efectuate în ultimii 2 ani*
* *experienţa profesională/ în proiecte educaționale este un avantaj*

**6. Alți termeni relevanți**

**Perioadă de implementare/ Durata serviciilor.**

Durata estimată a contractului: 15.02.2020 – 9.09.2020,

Numărul de ore estimat: 80 ore distribuite pentru grupuri distincte de cursanți, 10 ședințe de traning derulate cu 2 grupe de studenți (25 studenți/grupă, 5 ședințe/grupă, durata estimată 8 ore/ședință), distribuite (estimat), astfel:

* Elaborarea unei programe de training, 4 ore
* Livrarea propriu-zisă a ședințelor de training, 70 ore
* Evaluarea participanților, 6 ore

Fiecare dintre cele 2 grupe, ședințele de training vor fi distribuite pe durata a 5 zile. Programa de training va fi aceeași pentru ambele grupe de participanți.

**Locație.**

Activitățile se vor desfășura la sediul Universității Maritime din Constanța, Str. Mircea cel Bătrân, Nr. 104, Constanța

**Raportare.**

Rapoartele de activitate, se vor prezenta în maxim 10 zile de la susținerea activității.

Raportul va fi predat pentru aprobare Managerului de proiect Conf Univ Dr Nicoleta ACOMI, e-mail nicoleta.acomi@cmu-edu.eu.Raportul va exprima în mod detaliat, clar și concis rezultatele activităților.

**Facilități oferite de Beneficiar.**

Universitatea Maritimă din Constanța va pune la dispoziția consultanților resurse materiale și anume: sala amenajată, echipamente IT, internet.

**Confidențialitate.** Consultantul nu trebuie sa comunice niciunei persoane sau entități vreo informație confidențială obținută pe parcursul realizării serviciilor propuse.

**Drepturi de proprietate intelectuală.** Toate documentele elaborate sau pregătite de către Consultant pentru Beneficiar în cursul îndeplinirii serviciilor vor avea caracter confidențial și vor deveni și rămâne proprietatea absolută a Beneficiarului. Consultantul va transmite toată această documentație către Beneficiar până la termenul final stabilit prin Contract sau până la expirarea acestuia.